Ny Tribes of Europa Trailer er grum og flot

Hvis du har set Dark på Netflix og synes den var god – så kan du roligt glæde dig til den nye serie Tribes of Europa, som tjenesten lancerer i denne måned. Serien er en dystopisk fortælling om et Europa der efter flere katastrofer og krige er splittet i tre faktioner – eller stammer. I serien følger vi tre søskende fra den fredelige Origines stamme – Kiano (Emilio Sakraya), Liv (Henriette Confurius) and Elja (David Ali Rashed) – som bliver splittet og kastet ud i hvert sit eventyr. Serien er, ligesom Dark, mest på tysk – men der er flere europæiske sprog på spil i handlingen.

Ny trailer giver indblik i historien i Tribes of Europa

Den nye trailer fra Netflix viser en del af handlingen i serien – vi møder blandt andet de tre søskende og – naturligvis – skurken. Vi får også en del flotte billeder af et Europa i ruiner efter en slags digital nedsmeltning hvor strømmen røg overalt – og efterfølgende krige. Og vi ser en “cube”, der tydeligvis er en slags excalibur, et våben og en mulighed for at se ind i en mulig fremtid. Der er med andre ord godt gang i science-fictions klassiske temaer i Tribes of Europa

Blodig og voldsom

Har du set Dark ved du også, at skaberne ikke er bange for uhygge eller gys – men i Tribes of Europa bliver der derudover også skruet op for action og vold – og for den sags skyld vist også sex. Der er med andre ord fuld gang i serien, der dukker op på Netflix i denne måned.

Du kan se den nye trailer her:

Ny Tribes of Europa Trailer er grum og flot